Línia Gràcia 7 by Comunicació 21 - issuu\nredacció 93 593 70 11 · liniagracia@comunicacio21.com · administració 93 593 93 39 · publicitat 93 570 88 96 · Fax 93 570 87 74\nL’Europa buscarà Un de cada tres veïns el miracle en els de Gràcia van votar al referèndum del 10-A últims tres partits\nE d ició 212\nwww.liniagracia.cat · 27 d’Abril de 2011 · Núm.7 · 15.000 exemplars\nEmpleats de l’Esperança es queixen a la plaça de la Vila Les protestes per la retallada sanitària arriben per primer cop a davant de la seu del districte 10 Foto: Cristian Gómez\nLa possible regulació del Park Güell s’ajorna fins després de les eleccions\n lĂniagrĂ cia.cat\nEl dilema del Park Güell La Coordinadora d’Entitats es manifesta contra el tancament del parc i reclamen un millor manteniment > L’Ajuntament insisteix que tard o aviat s’haurà de regular l’accés de visitants Foto: Cristian Gómez\nC. Gómez Salut, Coll, Vallcarca\nPark Güell, una plataforma que aplega 46 entitats i col·lectius veïnals com el Club Natació Catalunya, les associacions de veïns dels barris de la Salut, el Carmel i Vallcarca o la Fundació Tres Turons.\nEl Park Güell, una de les obres més emblemàtiques de l’arquitecte Antoni Gaudí, es va estrenar com a parc públic l’any 1926. El pas dels anys l’han convertit en un dels principals punts turístics de Barcelona i es calcula que actualment el visiten quatre milions de persones cada any, unes 30.000 diàries. Aquest enorme fluxe de visitants va fer que l’Ajuntament presentés un pla a finals del 2009 per regular l’accés del parc, limitar el nombre de persones que hi entren i fins i tot fer pagar una entrada als visitants. Aquest pla municipal va comptar des del principi amb el rebuig frontal dels veïns dels barris que se situen a l’entorn del parc, que reclamen que aquest continuï sent de pas “lliure i gratuït” i no es cobri cap entrada com ja passa a altres parcs de la ciutat com el Laberint d’Horta. Per tal de sumar esforços i ferse sentir, els veïns van constituir la Coordinadora d’Entitats del\nACTE DE REBUIG Davant de la proximitat de les eleccions municipals la Coordinadora es va manifestar el passat 10 d’abril al Park Güell per exigir que aquest continuï sent gratuït i no se’n limiti l’accés, ja que consideren que aquest seria el primer pas per privatitzar el parc en un futur pròxim. Per tal d’aturar el pla municipal, la Coordinadora ja ha recollit prop de 15.000 signatures. Malgrat que l’Ajuntament ha aparcat momentàniament el seu pla per manca de “consens polític i social”, el fet és que el consistori es manté ferm en la seva decisió i durant els darrers mesos s’ha barrat tot el perímetre del parc amb unes tanques metàl·liques que segons denuncien els veïns fan que el parc sembli “una presó”. La manifestació va servir perquè molts barcelonins visualitzessin aquesta problemàtica, però no sembla que hagi canviat la voluntat de l’Ajuntament, ja que pocs dies després de realitzar-se, l’al-\nEl Park Güell és un dels epicentres del turisme a Barcelona\ncalde Hereu va argumentar que a dia d’avui el parc està massa massificat i es va mostrar partidari de “limitar l’accés del visitant puntual (els turistes) i deixar un ús lliure per als veïns”. Aquest és precisament el gran dilema que afronta el Park Güell; com aconseguir dissenyar la fórmula que permeti que els visitants esporàdics paguin i els veïns de la zona, no. Precisament aquí sorgeix l’al-\ntre gran dilema ja que molta gent, tot i no ser veïns, utilitza el Park Güell com a zona de pas o van a recollir els seus fills o nets a les escoles del seu interior. Aquests són alguns dels interrogants que encara queden per resoldre, però l’Ajuntament no els començarà a resoldre fins que es conegui el govern que surti de les properes eleccions municipals. ESPAIS DEGRADATS\nFotos: Jéssica Herrera, Amics del Park Güell\nLa Coordinadora d’Entitats i els veïns del park Güell denuncien la proliferació d’actituds incíviques i de pràctiques com la venda ambulant\nDes de la Coordinadora també reclamen un major manteniment del parc i consideren que l’Ajuntament està consentint la degradació del parc per així justificar la seva decisió de tancarlo i regular-ne l’accés. L’entitat reclama que s’augmenti la presència policial al parc per evitar les actituds incíviques que degraden l’obra de Gaudí i que s’intensifiqui la lluita contra els top manta i la venda ambulant, que segons denuncien col·lapsen algunes vies de pas. En aquest sentit, s’ha de reconèixer que l’Ajuntament ha començat a posar fil a l’agulla i durant els últims mesos ha iniciat una operació de lifting per posar al dia diferents zones del Park Güell; s’han subtituït i rehabilitat diferents tanques i murs del parc, s’han millorat les baranes i se n’han instal·lat de noves, s’ha ampliat la xarxa d’enllumenat, s’han fet podes i replantacions a diferents zones i s’està construint una nova àrea de jocs infantils a tocar del carrer Farigola.\na consulta independentista a la capital catalana va tancar amb un rotund èxit de participació amb 257.645 votants, un 21,37% de la seva població censada. Cal tenir en compte que la consulta no era vinculant i malgrat això, més d’un quart de milió de barcelonins va decidir emetre el seu vot tot i saber que el referèndum tenia més connotacions romàntiques i reivindicatives que no pas pràctiques. Fent un símil futbolístic, es podria comparar la consulta d’aquest diumenge amb un partit amistós d’aquells que es juguen durant l’estiu en els quals encara que vingui el Milan a jugar contra el Barça, el Camp Nou presenta com a molt tres quarts d’entrada. Però què passa quan aquest partit contra el mateix rival va de debó i es disputa en una eliminatòria de la Champions League? Doncs que l’afició respon en ple i al Camp Nou no hi cap ni una agulla.La consulta de diumenge cal interpretar-la com això, com un partit amistós de pretemporada que serveix per anar agafant la forma de cara als partits oficials. Ara només queda lluitar perquè es permeti als ciutadans catalans disputar un partit oficial. Si aquest partit arriba algun dia, de ben segur que serà més dificil que una semifinal de Champions contra el Milan.\nEl Park Güell afronta el seu major repte en un segle\nl Park Güell és un dels principals epicentres del turisme a Barcelona i rep diàriament prop de 30.000 visitants, una xifra que l’Ajuntament considera que està massificant en excés el recinte dissenyat per Gaudí i cal elaborar un nou pla d’usos del parc que reguli el nombre de visitants i fins i tot establir un preu d’entrada per als turistes. Fins al moment l’Ajuntament ja ha tancat el perímetre del parc amb una sèrie de tanques metàl·liques, fet que ha sublevat els veïns de l’entorn del parc, que agrupats sota el paraigües de la Coordinadora d’Entitats del Park Güell, han mostrat el seu rebuig frontal a les intencions del Consistori i demanen que el parc continuï sent obert, gratuït i de lliure accés. L’Ajuntament, en principi, es mostra d’acord en que els veïns puguin seguir usant el parc com fins ara però es mostra ferm en continuar amb el seu pla per regular l’accés als visitants ocasionals del parc. Com aconseguir que uns paguin i uns altres no serà el gran repte que haurà d’afrontar el Park Güell els propers anys, però de moment el projecte quedarà aparcat fins que el proper 22 de maig es conegui el proper inquilí del Consistori barceloní.\nEditor: David Centol i Lozano. Directors d'edició: Jordi Sugrañes (Línia Barcelona), José Antonio Pilar (Línia Vallès), Daniel Gutiérrez (Línia Badalona), Ivana Padierna (Línia Maresme i webs de proximitat), Pere Giménez (webs temàtics). Caps de redacció: Elisabeth Alfaro, Cristian Gómez, Sara Arroyo. Redacció: David González, Montse López, Daniel Sainz, Jordi Alcover.\nNO AL TANCAMENT DE LES URGÈNCIES A LA NIT\nCONDEMNA AL DESALLOTJAMENT DE L’ACAMPADA Davant dels fets succeïts a la plaça de la Vila de Gràcia la matinada del dimarts 29 de març del 2011, durant la qual s’ha desallotjat policialment l’acampada reivindicativa organitzada per la Plataforma d’Entitats Juvenils de Gràcia (PEJG), el Consell de la Joventut de Barcelona (CJB) condemna aquest desallotjament, donat que considerem que una acció de protesta cívica i no violenta, concebuda amb la voluntat de generar la mínima afectació al veïnat ha de poder dur-se a terme amb absoluta normalitat. Creiem fermament que aquest plantejament enforteix i és una de les claus del nostre sistema democràtic i que el desallotjament d’ahir va ser innecessari i contraproduent. Des del Consell seguim emplaçant a la Plataforma i al Districte de Gràcia a apostar pel diàleg continu per tal d’aconseguir que totes les parts se sentin satisfetes amb els usos d’aquest equipament juvenil municipal. Recordem que tant la Plataforma com el Districte formen part de la Comissió Tècnica de l’Espai Jove La Fontana, juntament amb el CJB i la Regidoria de Joventut. En aquesta Comissió s’hi acorden els usos de l’equipament i es fa el seguiment del seu desenvolupament tècnic. Des del Consell de la Joventut de Barcelona continuem oferint-nos com a mitjancers entre ambdues parts per tal d’aconseguir que l’equipament sigui el màxim positiu per als i les joves del districte i, al mateix temps, per als i a les joves de la ciutat.\nEns volen deixar sense les urgències de nit a l’Hospital de l’Esperança. Després seran també les urgències de dia? Haurem d’anar a l’Hospital de Sant Pau o al de la Vall d’Hebron, que sempre estan plens i saturats. Els polítics també faran cua com la resta? No podem permetre que deixin el barri sense urgències nocturnes. Aturem-ho, hem de lluitar per evitar-ho! Joan Peris i Angels Perich La Salut UN GRAN PAS Des de Candidatures d’Unitat Popular (CUP) de Barcelona valorem molt positivament la gran fita aconseguida pels barcelonins. El 10 d'abril representarà un pas de gegant en l’imparable procés cap a la independència. Barcelona ha demostrat un cop més que està viva i que no es conforma amb la nefasta situació que ens ha abocat la política autonomista de submissió. Considerem que el percentatge de participació ha estat un èxit i que el percentatge de vots afirmatius és una constatació dels anhels de lli-\nConsell de la Joventut Barcelona\nbertat que es respiren. A partir d'ara s'obre una nova etapa en la qual els partits catalans hauran de replantejar-se moltes coses. Volem reivindicar la Barcelona revolucionària que demostra que va per davant de la majoria de la classe política. Felicitem als\nmilers de persones que de forma desinteressada ha dedicat temps, esforços i diners per aconseguir una cosa en la que, només fa un any, pocs hi creien. Candidatures d’Unitat Popular\nCartes dels lectors Línia Gràcia agraeix les cartes dels lectors però no es responsabilitza dels seus continguts. És imprescindible que els escrits estiguin signats amb nom i cognoms, número de DNI i telèfon de contacte. Línia Gràcia es reserva el dret de retallar-les, en el cas adient. Les cartes es poden enviar al fax 93 519 43 98 i per correu electrònic a l'adreça liniagracia@comunicacio21.com Sol·licitat el control\ngrup comunicació21 Dipòsit legal: B.43219-2010\nCap de producció i qualitat: Marga Moreno. Dissenyadors gràfics: Aida Fonseca, Albert Baldó. Fotografia: Eduardo Benito. Cap de Vendes: Marcelo Villanueva. Xarxa comercial: Adolf Garcia, Esther Rodríguez, Àlex Subirats, Ricard Garcia, Jaume Magrià, Manel Riera, Manuel Sánchez-Villanueva, Joan Carles Cuenca. Màrqueting: Eva Serra. Distribució: Ramon Vila (coordinador), Albert Carbonell, Oriol Freixa, Yacouba Diakité, Adrià López. Facturació: Teresa Anguela. Auxiliar: Maria Reyes.\nRedacció: 93 593 700 11 liniagracia@comunicacio21.com Publicitat: 93 570 88 96 publicitat@comunicacio21.com Administració: 93 593 93 39 administracio@comunicacio21.com\nLes retallades en sanitat aniran a més?\nMaria Carrillo, 42 anys Mestressa de casa\nSergio Torres, 26 anys Delineant\nEva Moreno, 33 anys Assistent de direcció\nMiguel A. Catalán, 42 anys Magatzem\nRafael Pérez, 31 anys Aturat\nCrec que sí que aniran a més. AL final la gent de carrer ens haurem de sumar a les protestes dels metges per a què això s’aturi. No em sembla bé que s’estigui retallant en sanitat.\nJa que han començat crec que continuaran amb les retallades. Conec tres conductors d’ambulància que ja els han despatxat, i això té pinta de continuar. No em sembla bé.\nMalgrat que els metges i els sanitaris sortin al carrer, crec que continuarà havent retallades, ja no només en l’àmbit sanitari sinó en altres. La sanitat no s’ha de tocar.\nNo em semblen bé les retallades que s’estan imposant a l’àmbit sanitari. Jo crec que no s’aturaran però considero que hi ha altres fórmules d’estalvi, com que els polítics es retallin el sou.\nMés els hi val que s’aturi perquè ningú està a favor d’aquestes retallades en l’àmbit sanitari. No estic gens a favor de que s’estiguin aplicant aquestes mesures., hi ha altres alternatives.\nFederació d’Empleats Públics-Unió Sindical Obrera de Catalunya\nEn defensa de la sanitat com a servei públic El procés privatitzador que des de fa anys patim els treballadors i treballadores de la Sanitat Pública a Catalunya s'ha vist agreujat per la greu crisi econòmica i financera. Aquest nou retall es va concretant als diferents centres sanitaris en mesures que impliquen acomiadaments de personal interí o temporal, tancament de quiròfans per la tarda, reducció de l'activitat dels centres públics o concertats, reducció de la qualitat assistencial, augment de la externalització de serveis amb centres privats, reducció en medicació hospitalària, augment de les llistes d'espera, etc. Des de la USOC, davant de la gravetat d'aquesta situació i conseqüència de l'aplicació de la Instrucció 1/2011 del Govern de la Generalitat de Catalunya, exigim als grups parlamentaris de Catalunya que donin el seu suport a un model de serveis públics a Catalunya: • Que no lesioni més drets laborals dels treballadors i de les treballadores de la sanitat: no volem més acomiadaments il·legals i innecessaris (poden arribar a més de 20.000 a tota Catalunya), volem recuperar els nostres salaris retallats injusta i il·legalment per governs anteriors i no volem noves retallades ni salarials ni socials.\n• Que no retalli més drets i/o prestacions que degraden cada vegada més els serveis de Catalunya, com ho és la Sanitat, a la que es vol encaminar cap un sistema privat, amb tot el que això ve a comportar de negatiu, tant pels seus treballadors/res com pels seus usuaris/ies. • Que amb els nostres impostos es facin polítiques de desenvolupament i millora dels serveis públics catalans, i no es potenciïn els sectors privats que volem fer negoci amb la sanitat: no volem una sanitat\nper a rics i una beneficència insuficient i deficient per a la classe treballadora. • Que no volem que amb les nostres reivindicacions laborals i socials es faci política de conveniència i/o d'interessos per part dels polítics, a aquests els exigim que dediquin tots els seus esforços a defensar a Catalunya un sistema sanitari públic, universal i de qualitat. No més retallades i acomiadaments. Volem treballar dignament, en uns serveis públics de qualitat.\nEls veïns decideixen decidir El 30% dels graciencs vota a la consulta popular\nClub Esportiu Europa Lʼadèu a un somni\nManca d’aparcament al barri del Coll Els veïns es mobilitzen\nLa consulta popular sobre la independència de Catalunya ha tret uns bons resultats a tot Barcelona, superant la barrera psicològica del 20% de participació. A Gràcia, el resultat ha estat encara millor, amb el vot d’un de cada tres graciencs.\nL’afició escapulada somiava amb l’ascens a Segona B, ja que l’equip està a punt de superar la seva millor classificació a Tercera. Una mala ratxa ha esguerrat el final de temporada, però no s’ha d’oblidar l’esforç i el treball fet per la plantilla.\nA través de l’entitat On aparquem al Coll?, els veïns del barri denucnien la manca de places per estacionar, una problemàtica que s’ha aguditzat amb la reforma d’algun carrer com Font del Remei. També denuncien batudes nocturnes per posar multes.\nUn policia de Puigcerdà es multa a si mateix per tenir el cotxe mal aparcat. Un policia local de Puigcerdà ha denunciat per coaccions dos veïns de la plaça Cabrinetty que van fotografiar el cotxe particular de l'agent perquè estava mal aparcat. El policia, que estava de servei, va acabar multant el seu propi vehicle, però els fotògrafs, que l'han denunciat per prevaricació, afirmen que ho va fer quan va saber que li havien fet fotos de la infracció..\nUna empresa d'una beguda energètica retira una campanya per les crítiques de l'alcaldessa de l'Hospitalet. L'empresa Orangina Schweppes s'ha compromès a retirar la campanya publicitària d'una beguda energètica que ha ofès l'Hospitalet, segons han informat fonts municipals. La seva alcaldessa, Núria Marín (PSC), s'ha mostrat satisfeta per la decisió de l'empresa. La campanya publicitària de la beguda energètica V-Energy Drink porta com a lema "Treballa com un suec encara que siguis de l'Hospitalet", un eslògan que, segons l'alcaldessa, "ofèn els ciutadans perquè deixa veure que, com a mínim, estan mancats d'energia".\nEl Teatre Principal de Badalona s'inunda per un error en el sistema contra incendis. El Teatre Principal de Badalona va quedar negat divendres a la tarda en disparar-se per error l'alarma antiincendis. Durant mitja hora va estar caient aigua a pressió sobre l'escenari i la platea. Ara bé, segons Badalona Cultura, l'empresa municipal que gestiona els teatres municipals, no es va produir cap desperfecte greu. Només es va haver de traslladar el concert de Kim Lenz and The Jaguars al Zorrilla.\nPark Güell (Vallcarca i els Penitents)\nLa lupa Jordi Sugrañes Director Línia Gràcia\nSANT JORDI DE RESURRECCIÓ Dissabte passat es vivia una jornada que es repeteix molt de tant en tant. I que resulta paradoxal per si mateixa. Per una banda, el carrer s’omplia de paradetes que venien roses i llibres, i la gent sortia al carrer a celebrar la diada de Sant Jordi, una festivitat que fusiona el símbol de l’amor amb el de la cultura. Una rosa dins d’un llibre. Però, al mateix temps, per altra banda, una part de la societat vivia un dia d’espera i repòs, ja que després de commemorar el Divendres Sant i la crucifixió de Crist, faltava celebrar la resurrecció de Diumenge Sant. És clar que en la nostra societat de ben segur que entre la gent que passejava per la Rambla el dia de Sant Jordi hi havia creients. Però no deixa de ser curiós que una festa tan colorida com la del patró coincideixi amb una cerimònia recollida i de reflexió com la Setmana Santa. Potser per aquesta fusió de celebracions, i la proximitat de les eleccions municipals, els polítics barcelonins han estat més firmant llibres que passejant i saludant als barcelonins. És el cas de Xavier Trias (CiU) i Jordi Portabella (Unitat X Barcelona) que han presentat dos llibres sobre la ciutat i les propostes que duran a terme si guanyen a les urnes. És interessant veure com aquests dos polítics han passat el seu particular via crucis, signant un rere l’altre els exemplars dels seus llibres. Patint, com les grans signatures d’aquest país, de les tiretes al canell del dia després. Malgrat aquesta capbusada en el món de les lletres, cap dels dos ha aconseguit que el seu llibre sigui un dels més venuts. L’autor que ha arrasat enguany ha estat Albert Espinosa, amb la seva obra Si tú me dices ven lo dejo todo... pero dime ven. Com deiem, a Sant Jordi, el que triomfa és la unió de l’amor i la cultura, i la política no hi té el seu espai. La política ja tindrà el seu dia el proper 22 de maig, i així ho van entendre la majoria de lectors.\nVila de Gràcia líniagràcia.cat\nEl carrer Martí, tallat per obres Aquest abril s’han iniciat els treballs de manteniment del clavegueram del carrer Martí, entre la plaça del Nord i el carrer de l’Escorial. Les obres tallen el trànsit des d’ahir i fins al 13 de maig en el tram entre els carrers Massens i Torrent de les Flors. Foto: www.graciadecideix.cat\nCau el nombre d’estrangers per segon any consecutiu Gràcia és el districte on més ha disminuït la població immigrant, 1.131 estrangers censats menys que al 2010 Infografia: Aida Fonseca\nDurant la jornada del 10 d’abril es van recollir més de 9.500 vots\nUn de cada tres graciencs vota a la consulta popular del 10-A Redacció > Un de cada tres graciencs ha votat a la consulta popular sobre la independència de Catalunya. Així ho mostren les dades de la plataforma Gràcia Decideix, encarregada d’impulsar aquest referèndum extraoficial. Després de la recollida de vot anticipat i de la jornada celebrada el passat 10 d’abril, en la que van votar 9.505 persones, s’han verificat 26.046 vots al districte de Gràcia, el que representa el 29,48% de la població censada.\nJ. Sugrañes Vila de Gràcia\nLa crisi econòmica està passant factura a quasi tothom. Òbviament, la població més desfavorida és la que ho està passant pitjor i, en aquest sentit, les persones immigrades són un dels sectors més colpejats. Aquest factor ha provocat la tornada de molts immigrants al seu país d’origen i, a la vegada, ha frenat l’arribada d’estrangers. Així és com, per segon any consecutiu, ha disminuït el nombre d’immigrants que s’han allotjat a Barcelona. La població estrangera s’ha reduït un 2,3%\n(6.312 persones) vers l’any passat, passant de 284.632 a 278.320. Aquestes xifres, extretes de l’informe estadístic sobre la població estrangera demostren un canvi de tendència en els últims dos anys respecte als anys anteriors, durant els quals la població immigrant va anar augmentant proporcionalment. ENCARA MENYS Gràcia és un autèntic lloc d’acollida i espai de trobada, és cert, però el seu nombre d’immigrants no és el més elevat de la ciutat, ni molt menys. Hi viuen 17.851 persones estrangeres, quasi el 15% de tot el veïnat, el que el situa com el tercer districte amb menys immigrants, per darrere de les Corts i Sarrià-Sant Gervasi.\nÉs, al mateix temps, el districte en el qual la xifra d’immigrants ha caigut més respecte l’any passat. A dia 1 de gener d’enguany, hi viuen 1.131 estrangers menys que l’any passat, quan es fregava les 19.000 persones immigrades (18.982 concretament). Segons el comissionat d’Immigració i diàleg intercultural, Daniel de Torres, aquesta reducció no és només un reflex de la crisi econòmica i també es pot llegir com el símbol de que “es consolida la dècada d’integració, deixant enrere la dècada d’acollida”. De Torres ha afegit que Barcelona està “davant d’un nou i important repte: gestionar aquesta diversitat i garantir la convivència entre els barcelonins”.\nAquesta xifra situa Gràcia com el segon territori amb un major índex de participació, només superat per Sarrià-Sant Gervasi (29,95%). Proper al 30% de participació, Gràcia supera per molt la mitjana de tot Barcelona (21,37%). El “Sí” ha estat el vot més comú. El 90% de votants estan a favor de la independència (24.435 vots), mentre que 2.253 persones (8,3%) hi estan en contra. S’han recollit 460 vots en blanc (1,69%).\n24 anys de presó El PP promet per l’assassinat del acabar amb el moviment okupa carrer Camprodon Redacció > El Partit Popular vol acabar amb els okupes a Gràcia. Així ho va afirmar el seu candidat a l’alcaldia, Alberto Fernández Díaz, durant la inauguració de la nova seu del PP, al carrer Grassot. Segons Díaz “els okupes han proliferat per la permisivitat municipal” i va prometre crear una oficina antiokupa “per assessorar i donar suport als propietaris”. Per altra banda, la seu del PP va aparèixer grafitada tant sols una setmana després d’inaugurar-se.\nRedacció > El Fiscal ha demanat 24 anys de presó per a María de los Ángeles Molina, suposada assassina de Ana María P., que va morir violentament al 2008 al seu pis del carrer Camprodon. L’acusació diu que Molina va acabar amb la vida de la seva amiga, després de suplantar-li la identitat per contractar assegurances de vida i crèdits, i quedarse amb els seus diners. L’acusada va simular un assassinat de caràcter sexual com a coartada.\nEl Centre Moral Les entitats lliuren 2.900 firmes Les associacions Dijous es tanca el festeja Sant Jordi per l’autogestió de l’Espai Jove veïnals guanyen concurs del cartell aquest dissabte de la Festa Major els Premis Vila Foto: Plataforma d’Entitats Juvenils de Gràcia\nRedacció > El proper 30 d’abril, el Centre Moral i Instructiu de Gràcia (Ros de Olano, 9) celebra una jornada plena d’activitats en honor a la festivitat de Sant Jordi. Començarà a les 12 del migdia, al centre esportiu Europolis, amb la celebració del partit de futbol-sala Memorial Jesús Alonso. A les 18 hores, tindrà lloc una roda d’esbarts amb l’Esbart del Centre i l’Esbart Lluís Millet. La jornada acabarà a les 21 h amb un sopar i un concert del grup Xaints Group, com a fi de festa.\nLes obres d’Alba Marina es poden veure fins dijous Redacció > Fins al 28 d’abril es pot visitar a la sala d’exposicions de la seu del districte (plaça de la Vila, 2) una exposició d’obres originals de la il·lustradora Alba Marina Rivera. Precisament, Marina Rivera va ser l’artista convidada de la 4a Trobada d’Il·lustradors que va celebrar-se el passat 23 d’abril al Pla de Salmeron, i que cada any reuneix a diversos autors que expliquen la seva obra i el seu estil als visitants.\nRedacció > Els Premis Vila de Gràcia han reconegut la tasca feta per les associacions veïnals. Així, s’ha concedit el premi individual a Dolors Millan, de l’AVV de Vallcarca, i el premi col·lectiu a l’Associació de Dones de Mas Falcó-Penitents. Els guardons, que tenen diverses categories, també han premiat la plataforma Gràcia Decideix, el periòdic de l’Europa, L’Escapulat, o l’editorial Bruguera, entre d’altres.\nRedacció > La Festa Major encara queda lluny, però hi ha elements que ja s’han d’escollir. El més important és el cartell oficial. El 18è Concurs del Cartell de Festa Major està a punt de tancar el termini d’admissió d’obres. Aquelles persones que hi vulguin participar tenen temps fins al divendres, 29 d’abril, per presentar els dissenys a l’OAC (plaça de la Vila, 2) o a la Fundació Festa Major (Igualada, 10).\nEls manifestants denuncien un ús excessiu de la força per part de la policia.\nJordi Sugrañes Vila de Gràcia Diferents entitats juvenils de Barcelona, i particularment del districte de Gràcia, han condemnat la manera com les forces policials van desallotjar a finals de març a una seixantena de joves que duien a terme una acampada reivindicativa. Els manifestants reclamaven una gestió per part de les entitats juvenils del barri de l’Espai Jove La Fontana. Sota el paraigües de la Plataforma d’Entitats Juvenils de Gràcia (PEJG), diverses entitats juvenils dedicades a la cultura popular o l’escoltisme denuncien un procés de privatització del casal.\nLa intenció dels manifestants era convocar una acampada pacífica, però reivindicativa, a la plaça de la Vila. L’acte, però, es va disoldre per l’acció dels cossos policials. La Plataforma denuncia un atac desproporcionat per part de la policia, i recorda que els manifestants formen part d’esplais i grups escoltes del barri. El Consell de la Joventut s’ha afegit a aquesta queixa, i s’ha ofert com a mediador a les converses entre la Plataforma i els representants polítics del districte. Hores abans dels successos, la Plataforma havia entregat al districte 2.900 signatures que aposten per una autogestió del casal per part de les pròpies entitats.\nLes places de la Vila s’ompliran de dansa aquest cap de setmana Redacció > La Setmana Santa ja s’ha acabat, però amb l’entrada a la primavera arriba, al districte de Gràcia, la Setmana de la Dansa a Gràcia, que es commemora en honor al Dia Internacional de la Dansa. Des d’aquest dilluns fins al diumenge, dia 1 de maig, es duran a terme diverses activitats relacionades amb la dansa. Fins al dijous, les diverses escoles de ball i espais de creació del districte oferiran jornades de portes obertes. Però, serà durant el cap de setmana que les places de la Vila s’ompliran de\nmés activitat. Divendres a la tarda, el Club de Ball Esportiu Rosemeri actuarà a la plaça de la Vila (17-18.30). Més tard, serà el torn de l’Orfeó Gracienc, que farà una exhibició a la plaça del Diamant (a partir de les 18.30 h). Dissabte al matí, tant la plaça Lesseps, amb dos escenaris, com les places del Sol i del Diamant oferiran diverses actuacions a partir de les 10 del matí. I diumenge al matí, acabarà la setmana de la Dansa amb altres representacions que es podran gaudir a les places del Sol i del Diamant.\nLa Salut líniagràcia.cat\nDe visita a la Sagrada Família i al Laberint d’Horta\nEl Casal de Barri Cardener inicia el mes de maig amb una sèrie de visites guiades per alguns punts emblemàtics de la ciutat. La primera cita serà el 15 de maig quan es realitzarà una sortida a la Sagrada Família, mentre que una setmana vinent l’emplaçament visitat serà el Laberint d’Horta. Se sortirà pel matí des del Casal de Barri Cardener.\nFoto: Amics del Park Güell\nLes protestes de l’Esperança arriben a la seu del Districte Ahir a la tarda treballadors de l’Hospital i entitats del districte van manifestar-se a la plaça de la Vila Foto: Arxiu\nAlguns veïns reclamen el trasllat de la parda al barri del Carmel\nLa parada d’Olot crea noves friccions entre districte i veïns\nCristian Gómez La Salut\nEls treballadors de l’Hospital de l’Esperança estan disposats a continuar la seva batalla contra les retallades en matèria sanitària que ha projectat la Generalitat de Catalunya i continuaran amb les seves mobilitzacions de protesta. SUCCESSIÓ DE PROTESTES Des de que es va anunciar el pla de retallades a la sanitat pública, les protestes dels seus professionals s’han anat succeïnt. Si fa unes setmanes es van unir a la marxa de protesta que va avançar des de l’Hospital de la Vall d’Hebron fins a la plaça Sant Jaume per fer sentir el malestar del col·lectiu de treballadors de la sanitat pública, i pocs dies\ndesprés un centenar dels seus treballadors van tallar la travessera de Dalt a mode de protesta, ahir van portar les seves reivindicacions fins a la seu del districte i van omplir la plaça de la Vila amb eslògans en contra de les retallades econòmiques al sector sanitari. Els treballadors de l’Hospital de l’Esperança no volen abandonar la seva reivindicació i abans que la Generalitat es pronunciï sobre el pla d’austeritat presentat fa dues setmanes per l’ens gestor de l’Hospital, el Parc Salut Mar, van portar les seves queixes per primera vegada fins a la seu del districte. RETALLADES EN MARXA Personal de l’Hospital de l’Esperança han comentat a aquest periòdic que el pla de retallades\nva començar ja fa algunes setmanes amb el tancament d’una planta i alguns quiròfans, però temen que el servei d’urgències pugui ser el gran damnificat del pla d’austeritat. Per evitar que aquest temor s’acabi materialitzant veïns del barri i treballadors del centre han recollit més de 5.000 signatures que presentaran a les autoritats pertinents.\nEls treballadors del centre han recollit més de 5.000 signatures per evitar que les retallades afectin el servei d’urgències\nC.G. > El culebrot de la parada de taxis del carrer Olot va escriure un nou capítol fa dues setmanes quan la Coordinadora d’Entitats del Park Güell va manifestar-se en contra del tancament del recinte. Aquell dia, una de les entitats que formen part de la Coordinadora, l’Associació de Veïns de la Salut, en boca del seu president Gabriel Picart, va reclamar el trasllat de la parada de taxis del carrer Olot a l’entrada del barri del Carmel, concretament a l’esplanada on actualment hi aparquen els autobusos.\nPer la seva banda, fonts del districte consultades per Línia Gràcia, han assegurat que tant la regidoria com la Coorporació Metropolitana del Taxi i la Guàrdia Urbana “veurien amb bons ulls” el trasllat de la parada de taxis a la cantonada del carrer Larrad. Aquesta fórmula, segons constaten els informes elaborats pel districte, “faria desaparèixer el col·lapse de cotxes totalment”. Així doncs, la polèmica continua oberta però no es triarà cap opció fins que es conegui el color del proper Ajuntament.\nEl CN Catalunya continuarà a la Divisió d’Honor un any més Redacció > Malgrat perdre en la darrera jornada contra el Canoe per 8 a 9 i que encara manca un partit per finalitzar la temporada, el CN Catalunya ha confirmat la permanència i disputarà un any més la Divisió d’Honor. El Catalunya es va beneficiar de les derrotes dels seus immediats perseguidors, el Martiánez i el Mediterrani, i va confirmar matemàticament la seva permanència ja que a falta d’un partit està 4 punts per sobre de la salvació. La darrera jornada enfrontarà el Catalunya contra l’Atlètic Barceloneta.\nEl Camp d’en Grassot i Gràcia Nova líniagràcia.cat\n27 Abril 2011 Foto: C. Gómez\nL’Europa s’acomiada de la promoció d’ascens a Segona La darrera derrota, contra el Balaguer, allunya encara més els escapulats de les posicions d’honor de Tercera Foto: CEEuropa.cat\nJordi Sugrañes Camp d’en Grassot\nEl Club Esportiu Europa ho havia somiat durant tota la temporada i la bona ratxa, tant de joc com de resultats, feia possible la gesta de classificar-se per a la promoció d’ascens a Segona Divisió B. L’equip, però, s’ha topat amb una realitat que, dit de passada, no ha estat justa amb el seu esforç i treball. Una mala ratxa de resultats en els últims quatre partits, culminada amb la derrota aquest cap de setmana davant del Balaguer per 2 a 1, ha esguerrat les esperances de l’equip escapulat de lluitar per l’ascens. Malgrat tot, a hores d’ara, ha igualat el nombre de punts de la temporada passada (54 punts), la major puntuació dels escapulats a Tercera. L’objectiu actual, doncs, és superar aquesta xifra i, de retruc, superar la vuitena posició aconseguida l’any passat. Ara mateix es troba en la setena posició. MAL INICI L’Europa afrontava el partit contra el Balaguer amb l’orgull ferit, després de l’empat enfront el Vilanova, un partit que va acabar amb tres escapulats expulsats i un Nou Sardenya totalment crispat per l’arbitratge del col·legiat Galan Baró. El que havia de ser el resorgir de la fera ferida es va convertir en un malson quan l’arbitre pitava un clar penal contra l’Europa als quatre minuts de joc. El gol, tan matiner, va desestabilitzar l’equip de Gràcia i va provocar que anés a remolc en tot moment. A la segona part, i mal-\nLes obres restringeixen el pas pel carrer Indústria\nEs duu a terme la renovació del clavegueram del carrer Indústria\nLa derrota de l’Europa enfront el Balaguer ha esvaït el somni de l’ascens\ngrat tenir superioritat numèrica, el Balaguer va aconseguir el segon gol. Malgrat l’esperit lluitador de l’Europa i el seu sacrifici, l’equip escapulat no va trobar més premi que el gol de l’honor, aconseguit a pocs minuts del final del matx. ARA, A COMPLIR Malgrat que encara no és impossible matemàticament classificar-se per al play-off d’ascens a Segona B, l’Europa es troba a un món de l’objectiu. A falta de tant sols tres partits, i situat en setena posició, amb 54 punts, es troba a sis del quart classificat, el Reus (60 punts). El calendari tampoc no l’afavoreix excesivament, ja que un dels partits l’enfrontarà al Pobla de Mafumet, un dels seus rivals\ndirectes, classificat en tercera posició, amb 61 punts. Així doncs, a l’equip escapulat només li queda fer un bon paper en aquests darrers encontres i, sobretot, superar la puntuació aconseguida durant la temporada passada. LES MILLORS NOIES El CE Europa està d’enhorabona en una altra secció del club. Es tracta del Femení A, que juga en el grup III de la Lliga Nacional. Les noies escapulades han aconseguit la millor classificació de la seva història, quedant en setena posició. Una de les seves jugadores més destacades, Asako, va aconseguir el darrer gol de la temporada, un gol olímpic, fet directament des del còrner. Un gol que va significar el triomf davant del Vic (1-2).\nRedacció > El carrer Indústria està patint durant tot aquest abril unes obres que restringeixen en gran mesura el pas dels vehicles. Es tracta de les tasques de manteniment i millora de la xarxa local de clavegueram, una feina que es duu a terme en el tram comprés entre el carrer de Nàpols i el carrer de Sardenya. La gran afluència de trànsit que passa diàriament pel carrer Indústria ha provocat que s’hagin pres mesures especials per per-\nmetre el pas dels vehicles i evitar, d’aquesta manera, el tall de la circulació. Així doncs, mentre les obres afecten a la part central de la calçada, s’han habilitat simultàniament dos carrils adiccionals a la via. Els vehicles podran circular per l’actual carril d’aparcament, que restarà inservible durant els treballs, i el carril bus serà compartit pels autobusos i els taxis. Està previst que les obres s’enllesteixin abans d’acabar el mes.\nEs mostra la lluita La Sala Beckett presenta ‘El petit contra una malaltia a Níger Eiolf’, d’Ibsen Redacció > El centre cívic La Sedeta presenta fins al 5 de maig l’exposició fotogràfica Una mirada a Níger, realitzada per la Fundació Campaner. La mostra fa un repàs de la tasca duta a terme per l’entitat al país africà. La Fundació Campaner porta a terme un treball preventiu per evitar la propagació entre els infants d’una malaltia anomenada Noma. Aquest mal, provocat per la manca d’alimentació i higiene, afecta sobretot als més petits.\nRedacció > La Sala Beckett (Alegre de Dalt, 55) presenta fins al 15 de maig l’obra teatral El petit Eiolf, escrita l’any 1894 per l’autor noruec Henrik Ibsen, considerat el pare del drama teatral modern. La representació està versionada i dirigida per Toni Casares. Les funcions es duran a terme de dimecres a dissabte, a les 22 hores, i els diumenges, a partir de les 19 hores. El preu de l’entrada és de 18 euros.\nVallcarca i els Penitents · El Coll líniagràcia.cat\nSant Jordi fa parada als jardins de Maria Baldó\nLa manca d’aparcament al Coll subleva els seus veïns\nVallcarca > En el marc del projecte de dinamització social, Temps de Barri, el passat dissabte 16 d’abril els jardins de Maria Baldó es van vestir de festa per acollir de manera anticipada l’arribada de Sant Jordi. Durant tot el matí es van realitzar diferents activitats com una interpretació de la llegenda de Sant Jordi, una sèrie de tallers d’animació, un punt d’intercanvi de llibres i una xocolatada popular.\nLa plataforma ‘On aparquem al Coll?’ denuncia la manca de places i les batudes de ‘multes nocturnes’ Foto: Arxiu\nCristian Gómez El Coll La peculiar orografia del Coll, amb carrers estrets i empinats, ha fet que el barri tradicionalment patís una manca d’aparcament. Segons denuncien els veïns, les obres de millora a diferents carrers com Font del Remei que ha propiciat la Llei de Barris, en comptes de millorar la situació l’han empitjorat, ja que aquestes encara han eliminat més places d’aparcament. Arribats a aquest punt, els veïns denuncien que diàriament al Coll hi ha uns 80 vehicles que no troben lloc on estacionar i per tractar de solventar aquesta situació fa uns mesos es va constituir la plataforma On aparquem al Coll? que ja s’ha fet sentir en diferents actes públics\nLa Casa Àsia porta contes de l’Índia al Coll El Coll > El centre cívic del Coll acollirà aquest divendres una sessió de contes curts sobre l’Índia a partir de les 21.30h del vespre. Aquesta activitat, que vol endinsar a l’espectador en el paisatge i els olors del país asiàtic a través de la narració oral, està organitzada per l’escola de Bambú de la Casa Àsia.\n5è aniversari de les Dones de Mas Falcó-Penitents Obres com les de Font del Remei estan eliminant places d’aparcament al Coll\ncom el lliurament dels Premis Vila de Gràcia al Tradicionàrius o a la darrera visita de l’alcalde Hereu al Coll per fer balanç dels projectes realitzats per mitjà de de la Llei de Barris. A causa d’aquesta manca de places, els veïns han d’acabar\naparcant malament després d’hores de buscar un lloc on estacionar. D’aquí se’n deriva el fenòmen de les “multes nocturnes” ja que segons denuncia la plataforma fa algunes nits es van multar una vintena de cotxes passades les quatre de la matinada.\nVallcarca > El proper 29 de maig l’Associació de Dones Mas Falcó Penitents celebren el seu cinquè aniversari. Es tracta d’una entitat nascuda per millorar la qualitat de vida de les dones majors de 60 anys, especialment aquelles que han quedat vídues o es troben soles. Per celebrar l’efemèride han organitzat una jornada farcida d’activitats.\nVILA DE GRÀCIA 27 d’abril Sac de rondalles: Contes de prínceps i princeses, a càrrec d’Alícia González. A partir de les 18 h, biblioteca de la Vila de Gràcia. 28 d’abril Conferència: Sant Joan de Dalt, un passeig privilegiat, a càrrec de l’arquitecte Antoni González. 20 h, Fundació Festa Major (Igualada, 10). Fins al 28 d’abril Exposició d’originals d’Alba Marina, autora de les il·lustracions de la 4a Trobada d’Il·lustradors. Seu del districte. Fins al 29 d’abril Termini per presentar els cartells al 18è concurs del cartell de la Festa Major 2011 29 d’abril Club de lectura de cinema i novel·la. A partir de les 19 h, a la biblioteca de Gràcia. Cal inscripció prèvia.\nFins l’1 de maig Setmana de la Dansa a Gràcia. Diferents activitats. Consultar horaris i escenaris. 16 de maig Conferència d’Arcadi Oliveras sobre la Banca Ètica. 20 h, Centre Moral i Instructiu. LA SALUT A partir del 2 de maig Exposició amb els treballs de pintura fets pels alumnes del centre. Casal de barri Cardener. 15 de maig Visita guiada a la Sagrada Família organitzada per l’Associació de Dones Ciberdones. Consultar horaris i preus. Casal de barri Cardener.\n18 de maig Conferència: La mujer en la II República. Organización libertaria Mujeres Libres, a càrrec de la doctora en Història, Ana León Vega. 19,30 h, Sedeta. VALLCARCA I ELS PENITENTS 27 d’abril Activitat infantil: Vols que t’expliqui un llibre?, adreçat a nadons d’entre 6 mesos i 3 anys. A partir de les 11 h, biblioteca Jaume Fuster. 28 d’abril Presentació del llibre Ramon Perera, l’home dels refugis, a càrrec de Montserrat Armeugou. 19 h, biblioteca Jaume Fuster.\nCAMP D’EN GRASSOT I GRÀCIA NOVA Fins el 5 de maig Exposició fotogràfica: Una mirada al Níger, organitzada per la Fundació Campaner. Centre cívic la Sedeta.\n30 d’abril Sopar de Sant Jordi i concert de Xaints Group. 21 h, Centre Mural i Instructiu de Gràcia. (Ros d’Olano, 9).\n4 de maig Presentació del llibre VerbiGràcia, guía atípica de relatos i rincones. 19 h, biblioteca Jaume Fuster. 13 de maig Presentació del llibre del poeta Eugeni Anguera, Poesia tal com raja. 19 h, la Sedeta. 14 de maig Aperitius musicals: concert de l’Ignasi Coromina Trio. 12.30 h, Sedeta.\nEL COLL 29 d’abril Sessió de contes de l’Índia per a adults llegits en català. Obres de Deepti Golani. Organitza l’escola de Bambú de la Casa Àsia. A partir de les 21.30 hores, centre cívic del Coll.\nTELÉFONS D’INTERÈS EMERGÈNCIES 112 BOMBERS 080 CAP · CAP Pare Claret 93 208 25 70 Sant Antoni Maria Claret, 19-23 · CAP Larrard 902 011 040 Travessera de Dalt, 79 · CAP Vallcarca (Parc sanitari Pere Virgili) 93 259 44 22 Av. Vallcarca, 169 - 205 (Edifici Pedraforca) · Servei d’Urgències de l’Hospital de l’Esperança 93 367 41 00 Av. Santuari de Sant Josep de la Muntanya, 12 · Centre de salut mental d’adults 93 218 03 02 Mare de Déu del Coll, 41 URGÈNCIES SANITÀRIES 061 MOSSOS D’ESQUADRA 088 Av. Vallcarca, 169 -205 GUÀRDIA URBANA 092 Av. Vallcarca, 205 POLICIA NACIONAL 091 TELÈFON D’INFORMACIÓ 010 OFICINA D’ATENCIÓ AL CIUTADÀ (OAC) Pl. Vila de Gràcia, 2. TELÈFON DEL CIVISME 900 226 226 CENTRES CÍVICS I CULTURALS Centre cívic El Coll 93 256 28 77 Aldea, 15-17 · Centre cívic La Sedeta Sicília, 321 93 207 36 13 · Casal de barri Cardener 93 210 63 91 Cardener, 45 · Centre artesà Tradicionàrius 93 218 44 85 Travessia Sant Antoni, 6-8 · Espai Jove La Fontana 93 368 10 05 Gran de Gràcia, 190-192 BIBLIOTEQUES Biblioteca Jaume Fuster 93 368 45 64 Pl. Lesseps, 20 · Biblioteca Vila de Gràcia 93 284 77 90 Torrent de l’Olla, 104 · Biblioteca del centre de treball i documentacio 93 217 95 27 Gran de Gràcia, 126. ALTRES SERVEIS Punt d’informació jove 93 284 75 73 Gran de Gràcia, 190-192 · Punt d’informació i atenció a les dones 93 291 43 30 Pl. Vila de Gràcia, 6. · Centre d’informació i recursos per a les dones 93 285 03 57 Camélies, 36 · Oficina de rehabilitació 93 291 65 55 Pl. Vila de Gràcia, 2, 2n · Centre de recursos Barcelona Sostenible 93 237 47 43 Nil Fabra, 20. · Arxiu municipal de Districte 93 285 03 57 Pl. Lesseps, 20-22\nLínia Gràcia 7


Col·lecció: Les nostres arrels, núm. 13\nSituat al terme municipal de Vandellòs, a la comarca del Baix Camp, enlairat en una zona boscosa, a la falda del turó del Tossalet i a recer de les muntanyes dels Dedalts, Castelló vigila la vall de Llors amb una privilegiada panoràmica de la serra de Santa Marina, les muntanyes de Llaberia i la costa del Camp de Tarragona. Els seus orígens es remunten a temps molt antics. Tot i que la fesomia actual del poble respon a una profunda renovació urbanística del segle xix, hi ha restes que es podrien identificar com a medievals. Amb aquests indicis l’Associació Masia de Castelló encarrega una excavació arqueològica al maig de 2015. Encara que ja s’havien fet estudis específics sobre Vandellòs o l’Hospitalet de l’Infant basats essencialment en els documents de la baronia d’Entença, mai no s’havia realitzat cap estudi històric sobre el poble de Castelló. Aquest llibre és el resultat de l’anàlisi de la seva història a través de les fonts documentals i arqueològiques.\nMERITXELL BLAY I BOQUERA Llicenciada en Filologia Clàssica per la Universitat de Barcelona (UB). Continua els seus estudis realitzant el programa de doctorat en Estudis Hispànics i Romànics a la Universitat Rovira i Virgili (URV). Comença la seva tasca docent com a professora de Llatí, Grec i Cultura Clàssica a secundària i batxillerat. S’interessa també pel patrimoni i l’arqueologia i cursa el màster en Patrimoni Arqueològic i Recursos Culturals a la Universitat Oberta de Catalunya (UOC). Actualment combina la seva tasca docent amb la científica com a investigadora adscrita a l’Institut Català d’Arqueologia Clàssica (ICAC), on realitza projectes educatius. Treballa també per la divulgació i la difusió de la cultura clàssica i dirigeix l’Associació de Professorat de Clàssiques de Catalunya (APLEC), amb la qual realitza diferents activitats per a alumnat i professorat de Clàssiques. Col·labora també en altres projectes vinculats a associacions o col·lectius interessats per la cultura, la història local o el patrimoni.\nRevista Cambrils - 02/10/2018\nTarragona 21 - 01/10/2018\nBarcelonaDigital - 01/10/2018\nTarragona Digital - 01/10/2018\nInfoCamp - 01/10/2018\nReus Digital - 01/10/2018\nDiari de Tarragona - 01/10/2018


Per què Gavi juga amb les botes descordades? - Esport3 - TV3 i Catalunya Ràdio\nNico corda les sabates a Gavi en un partit de Champions\nÉs habitual veure el jugador sevillà jugar amb les botes descordades, una característica que l'acompanya des de l'etapa d'aleví\nRedacció Esport3 02/12/2021 - 14.34 Actualitzat 02/12/2021 - 15.05\nPablo Martín Páez Gavira, més conegut com Gavi, s'ha fet un lloc a l'onze del Barça i també al de la selecció espanyola. Amb aquest aparador és normal que el jugador de Los Palacios y Villafranca hagi enamorat els aficionats del futbol i és que la seva qualitat dins del camp és tan visible com els seus trets més distintius. El gest més visible és la llengua dins la boca fent pressió sobre la galta. Com si es tractés d'una mania per concentrar-se a l'hora de conduir la pilota. Una altra característica, però menys apreciable, és veure el jugador trotant i movent la pilota amb les botes descordades.\nLes botes descordades de Gavi ja han fet la volta al món\nAquest detall és sorprenent, però no és res nou perquè els que han compartit vestidor amb Gavi diuen que des de ben petit en moltes ocasions ha acabat amb els cordons de les botes descordats. La raó no és una altra que els nervis. L'estat de nerviosisme abans dels partits fa que Gavi es faci un nus dèbil als cordons o fins i tot s'oblidi de cordar-los. No existeix cap normativa que obligui els jugadors a jugar amb els cordons ben lligats i mentre això no suposi un impediment per al jugador el seguirem veient jugar amb cada cordó per la seva banda.\nExpliquen també que el dia que Ronald Koeman el va fer debutar amb el primer equip es va encarregar de fer-se un nus més fort. De totes maneres, van anar passant els minuts d'aquell partit contra el Getafe i els cordons no van resistir: les botes de Gavi van acabar deslligades. Una anècdota de l'últim partit de Champions a Kíev va ser veure com Nico es va encarregar de lligar-li els cordons al mig del partit. El mateix Nico va penjar una fotografia a Instagram citant-lo i escrivint: "Ja és hora d'aprendre'n...".


Enviar aquesta notícia per e-mail Imprimir aquesta notícia societat 18. 06. 2015 Compartir a Twitter Compartir a Facebook\nTV L'H visita una família de la ciutat que el practica\nUn dels cinc preceptes que estableix l'Islam és que cal practicar el Ramadà, un mes de dejú diürn que es practica el novè més del calendari lunar islàmic. Televisió L'Hospitalet ha visitat una de les famílies musulmanes de L'H que practica aquesta tradició.\nDes de l'alba i fins que es posa el sol, els musulmans s'abstenen de menjar i beure. Tampoc es permet fumar ni matenir relacions íntimes. Ara bé, tot i que sembli paradoxal, durant el Ramadà el menjar té una gran importància: els sopars en família es converteixen en una autèntica festa.\nPerò per als musulmans, el Ramadà és alguna cosa més que el dejú i els àpats nocturns. "És un mes sagrat. És un mes en què preguem més i llegim molt el Coran. Demanem pau i ens solidaritzem amb les famílies que tenen problemes", explica Saida Ibnouhsein.\nLa Saida i la seva família viuen a L'H des de fa 13 anys. Ara viuen a la Florida i fan el Ramadà igual que el feien a la seva terra d'origen. "És un moment d'esforç mental. Si vols pots. Quan estem en Ramadà no pensem en beure o en menjar", diu.\nPer la tarda, la Saida comença a prepara els sopar per quan es faci fosc. "El plat principal és la harira, una sopa de cigrons i carn. També cuinem Creps. I mengem formates i moltes coses dolces i molt energètiques, com pastissos, dàtils, figues", afageix.\nEl Ramadan finalitzarà el 17 de juliol. Les persones malaltes, les embarassades, les dones que tenen la menstruació i els nens no han de seguir aquest precepte religiós.


▷ ⭐Definició de tifus⭐ - Significat, Exemples i Sinònims\nelcorrector.cat » Definició de tifus\nDefinició de tifus\nA continuació pots descobrir La definició i bastants exemples de com utilitzar la paraula tifus, en aquesta col·lecció de correccions ortogràfiques pots veure com es pot usar en un context real aquesta paraula i fer servir un dels sinònims que et proposem de la llista completa que veuràs aquí també pots veure la seva Definició perquè et sigui molt més fàcil entendre què significa tifus.\nMalaltia que produeix estupor.\n¿Cóm es diu tifus en castellà? / ¿Cómo se escribre y se dice tifus en catalán?\nSi tens ganes de saber com es diu en castellà tifus has de entendre que la seva traducció és tifus pots descobrir en la nostra pàgina web més exemples en català perquè et sigui més simple contextualitzar-la en espanyol.\nExemples de com utilitzar tifus\nPatien taxes alarmants de […] còlera, febre groga, tifus, tuberculosi i pulmonia.\nJo vaig cuidar als meus fills el millor que vaig poder en aquest lloc horrible, però el més jove […] dels meus fills va morir de tifus.\nLa inspectora de salut d’aquesta oficina els informa que la causa […] del còlera, el tifus, la malària i altres […] malalties no és la bruixeria, sinó […] l’aigua sense bullir i la brutícia.\nEn moltes comunitats, les fonts d’aigua estan contaminades per paràsits, bacteris i virus […] que poden provocar moltes […] malalties com la diarrea, el tifus, el cuc de Guinea i […] el paludisme , per esmentar només unes quantes.\nCap vacuna és obligatòria, però es recomanen les següents: contra la ràbia, el tètanus, l’hepatitis A, el tifus.\nAltres malalties (ràbia, tifus, febres hemorràgiques […] virals, paludisme i totes les altres malalties epidèmiques greus […] encara no classificades, incloses les malalties provocades per agents específicament modificats per tal d’incrementar al màxim la morbiditat i / o la mortalitat en cas d’alliberament intencional, etc.) ».\nTambé són motiu de preocupació l’alta vulnerabilitat dels nens […] timoresos davant malalties com el paludisme, el […] xarampió, el tifus i el dengue i […] davant les infeccions respiratòries i gastrointestinals.\nEn l’àmbit nacional, es van registrar casos de diarrea, […] disenteria, icterícia i tifus o còlera al […] 30% de les llars.\nAprovisionament mèdic, tones d’aliments, roba, mantes, aparells potabilitzadors d’aigua per […] evitar l’aparició de tifus, còlera i hepatitis.\naltres malalties (ràbia, tifus exantemàtic, febres […] hemorràgiques virals, paludisme i totes les altres malalties epidèmiques […] greus encara no classificades, etc.).\nEl tifus és causat per un de dos tipus de bacteris: Rickettsia prowazekii o Rickettsia typhi i la forma de tifus depèn de quin […] bacteri causa la infecció.\nMalgrat les epidèmies de tifus i verola, que […] es van cobrar un terç de la població maputxe, una segona i una tercera generació […] de cacics van resistir amb èxit les noves envestides dels colonitzadors.\nPer evitar les inspeccions, se les registrava sota […] noms catòlics ficticis i se les anotava com a pacients de malalties molt […] contagioses com el tifus o la tuberculosi.\nEn els guetos, el tifus, desnutrició i altres […] malalties feien estralls entre la seva població, el que produïa moltes morts […] sobretot en la gent gran i nens.\nL’altre resultat tràgic és si […] les persones deshidratades aconsegueixen aigua que no és de prou qualitat i […] contrauen infeccions [com tifus i còlera].\nAntibiòtics per al […] tractament del tifus dels matolls\nLa llista del Comissari Lamy inclou les següents malalties: la febre groga, la […] pesta, el còlera, la meningitis, el dengue, la grip, l’hepatitis, la poliomielitis, les […] febres tifoides, l’ tifus i la rubèola.\nVa ser una de les víctimes d’un brot de tifus a la seva escola.\nSovint, les pluges […] intenses i inundacions provoquen brots de malalties transmeses per l’aigua, com el còlera, la diarrea aquosa aguda i el tifus.\nMalalties com el còlera, la febre […] groga, l’hepatitis o el tifus tenen el seu origen en la […] ingestió d’aigua en males condicions.\nEls pacients amb tifus epidèmic pot necessitar […] líquids intravenosos i oxigen.\nla febre groga és un tipus de tifus.\n25. Els pobres que viuen a les zones d’extrema pobresa en què hi ha pandèmies, epidèmies i malalties generalitzades, com ara […] el VIH / SIDA, el paludisme, la […] tuberculosi, la lepra o el tifus, tenen dret a la salut […] ia participar activament en […] l’elaboració i execució dels programes d’eradicació.\nDDT – Potser el més tristament cèlebre dels contaminants orgànics persistents, el DDT, es va utilitzar àmpliament durant la Segona Guerra […] Mundial per protegir els soldats i […] civils del paludisme, el tifus i altres malalties propagades […] pels insectes.\nLa superpoblació limitava l’existència d’aliments i […] les malalties com el tifus es desenvolupaven sense obstacles.\nAssaigs controlats aleatoris i cuasialeatorios que comparen règims antibiòtics en […] persones amb tifus dels matolls.\nSegons estudis realitzats especialitzats en agents patògens continguts en l’aigua -realitzats per la […] Universitat de Navarra-, la […] contaminació pot causar còlera, tifus, disenteria, disenteria […] amèbica, gastroenteritis, hepatitis o poliomielitis.\nLes condicions de sanejament ambiental són un risc per a la salut (llocs contaminats o insalubres que […] afavoreixen la transmissió de […] malalties com la malària o el tifus relacionats amb vectors, […] o malalties diarreiques com el còlera).


TV3 estrena "Quan arribin els marcians", el nou programa cultural dels dijous - TV3\nCada dijous, a les 23.25, a TV3\nTV3 estrena "Quan arribin els marcians", el nou programa cultural dels dijous\nEl programa arrenca amb una entrevista a l'escriptor Roberto Saviano, que acaba de publicar la novel·la "La banda dels nanos", i també amb un reportatge sobre la pel·lícula "Blade Runner 2049"\n17/11/2017 - 09.25\n"Quan arribin els marcians" analitza la nova versió de "Blade Runner"\nDijous, 16 de novembre, a les 23.25, TV3 estrena "Quan arribin els marcians", un nou programa cultural en forma de càpsula del temps que s'envia a l'espai amb l'esperança que un dia algú la trobi i ens entengui, tal com va fer Carl Sagan amb la sonda Voyager i el seu "Golden Record" ara fa 40 anys.\nCada setmana, el programa plantejarà reflexions i es farà preguntes per poder entendre i explicar la condició humana a través de la cultura. El to el pauta la voluntat de reflexió, una reflexió que topa amb la ironia, el desconcert i, per què no, el sentit de l'humor. Perquè els humans som força curiosos i estranys...\nLa Júlia Bertran i el Jofre Font són els reporters que posen cara a aquesta missió que combina l'actualitat informativa amb l'actualitat i la contemporaneïtat culturals, la divulgació i l'agenda d'oci. Abasta, alhora, totes les disciplines i busca la veu tant de creadors com d'experts en diferents matèries i ciutadans, aquells per a qui la cultura ajuda a entendre el món que els ha tocat viure.\nEl programa, de mitja hora de durada, comença cada setmana preguntant-se pel tema que ha marcat la pauta informativa de la setmana. Així, el primer programa analitza el concepte dels girs de guió i entrevista creadors com el dramaturg i director teatral Guillem Clua, el director de cinema Sergio G. Sánchez, director d'"El secreto de Marrowbone", la periodista Lídia Heredia i el catedràtic d'Història Contemporània de la UB Andreu Mayayo.\nEl programa comptarà cada setmana amb dos reportatges. En el primer, a partir d'una entrevista amb Roberto Saviano, que ha publicat recentment la novel·la "La banda dels nanos", Jofre Font explora com la ficció fomenta la fascinació pels malvats, també exemplificada per l'èxit d'una sèrie televisiva com Narcos.\nA "Blade runner: el futur ja és aquí", s'analitza com aquest títol estrella de la història del cinema i la seqüela "Blade Runner 2049" han fet prospectiva de com és i serà la humanitat. En parlen el professor d'Història dels Gèneres Audiovisuals de la UPF Fran Benavente, l'arquitecte i músic Ramon Faura, l'investigador cultural José Luis de Vicente i la meteoròloga Gemma Puig.\nCada setmana, els marcians s'acostaran a la Terra per investigar de quin peu calcen els espècimens que es dediquen a la cultura. L'actor Pol López, que aquests dies desenterra morts a La Calavera de Connemara, a La Villarroel de Barcelona, és abduït pels marcians.\nLa Tuitipèdia és una secció que parteix del xivarri de les xarxes socials per analitzar amb una mica més de deteniment un fet tuitejat i retuitejat. En el primer programa s'explica l'origen del moviment #metoo.\nI per acabar el programa, la secció Cap de setmana a la Terra fa cinc propostes culturals perquè, si els marcians aterren avui mateix, puguin triar.\n"Quan arribin els marcians" és un planeta en ell mateix, és un lloc des del qual es pregunta per què passen les coses que passen i la gent fa el que fa. I, n'estem convençuts: la cultura és a tot arreu.


SANTUARI DE LA MARE DE DÉU DE MISERICÒRDIA. REUS: dissabte, d’agost 15, 2015\nLectures i homilia de la festivitat de l’Assumpció de Maria.\n“Mentre som aquí baix, la mare de Jesús, glorificada ja en cos i ànima al cel, és imatge i anunci de tota l’Església que ha d’arribar a la mateixa plenitud de glòria futura”.\nCrist el primer perquè li toca. I després “tots els que són de Crist” ens ha dit sant Pau a la lectura d’avui. I entre els que són de Crist, Maria la primera. Avui contemplem Maria, la Mare de Déu, cridada a participar de la mateixa glòria del seu fill. També ens ho ha dit la primera lectura amb unes imatges plenes de referències bíbliques. S’ha acomplert el que diu Maria: “El Totpoderós obre en mi meravelles”.\nMirant al nostre voltant veiem el triomf dels poderosos, dels rics, dels tramposos... per damunt dels humils i dels pobres. Però avui s’han canviat els papers. És un cant d’esperança. El concili Vaticà II, al final de la seva constitució sobre l’Església diu: “Mentre som aquí baix, la mare de Jesús, glorificada ja en cos i ànima al cel, és imatge i anunci de tota l’Església que ha d’arribar a la mateixa plenitud de glòria futura”.\nEl camí de la fidelitat, el camí del seguiment generós de l’Evangeli, el camí de la disponibilitat a Déu, ha dut Maria a compartir aquella vida que és el terme on tots caminem.\nSant Pau, a la carta als cristians d’Efes, diu: “Beneit sigui Déu, pare de Nostre Senyor Jesucrist que ens ha beneit en Crist en tota mena de benediccions”. Quina força tenen totes aquestes paraules si pensem sobretot en Maria! Déu l’ha beneïda amb tota mena de benediccions per raó del seu fill, i nosaltres sentim, contemplant-la a ella, l’alegria de la seva glòria i el desig de viure-la, també, tots nosaltres.\nLa festa d’avui és motiu de festa major en molts pobles a casa nostra. Avui és realment la festa major de tots els cristians. Celebrem que, allà on arribat aquella que és la nostra mare, hi puguem arribar també tots nosaltres. Avui és la pasqua de la Mare de Déu i és a l’hora la garantia de la nostra pasqua futura. Allà on ha arribat Maria hi podem arribar tots nosaltres. Una pasqua anticipada.\nLes lectures d’avui centren del tot el sentit d’aquesta festa. La lectura de l’Apocalipsi ens ha parlat d’una dona que té el sol per vestit, la lluna sota els peus i al cap una corona de 12 estrelles; ens ha parlat d’un drac rogent, imatge del ma: es vol menjar el fill que neixi de les seves entranyes. Però aquest fill, ara, és el que governa, el Messies, el vencedor de tot mal.\nSant Pau a la carta als corintis ens recorda que Jesús, amb la seva resurrecció, ens ha alliberat de la mort i per això també nosaltres ressuscitarem. Primer el Crist però també tots aquells que són del Crist. I com a primícia, com a presagi i com a garantia, Maria! Déu no segueix el joc del món, Déu es manté fidel a les seves promeses.\nMaria diu en el seu cant “Totes les generacions em diran benaurada”. Com nosaltres ho fem avui quan celebrem les meravelles que Déu ha fet en Maria. Meravelles per a Maria i promeses d’esperança per a tots nosaltres.\nAllò que el Senyor ens ha fet saber es complirà, com s’ha acomplert en Maria.\nLectures i homilia de la festivitat de l’Assumpció...


Prèvia: INEF-L'Hospitalet vs XV Hortaleza R.C., 7ª Jornada Lliga Iberdrola 2017-2018 - Club Esportiu INEF Barcelona\nPrèvia: INEF-L'Hospitalet vs XV Hortaleza R.C., 7ª Jornada Lliga Iberdrola 2017-2018\nINEF-L'Hospitalet torna a la competició aquest diumenge 14 a les 11h al Camp Municipal de la Feixa Llarga rebent la visita del XV Hortaleza R.C. en partit corresponent a la 7ª jornada de la Lliga Iberdrola de rugby femení.\nINEF-L'Hospitalet vol sumar una nova victòria\nDesprés d'aconseguir la primera victòria a la darrera jornada de l'any, l'equip encara amb confiança de remuntar el vol a les properes dates. La jornada estarà marcada per 2 factors principalment: un el factor de la climatologia ja que el fred està afectant a tots els indrets del territori nacional. I l'altre, novament la convocatòria de la selecció espanyola de rugby que condiciona la competició amb l'absència de les jugadores internacionals de tots els equips.\nLes noies d'Stacy Duvenaige tenen una oportunitat per començar a sortir del pou classificatori enfrontant-se al XV Hortaleza R.C., un equip que conta amb 2 victòries només, sent el segon equip que ha rebut més punts de la competició. Les madrilenyes van guanyar ajustadament al Sanse Scrum a la 1ª jornada i desde llavors, només han estat capaces de guanyar un partit més contra el Getxo, un equip que es troba en una crisi de joc.\nL'equip tornarà a donar la cara i estem segurs que veurem una bon matí de rugby a la Feixa Llarga. El partit INEF-L'Hospitalet vs XV Hortaleza R.C. el podreu seguir també per streaming a través del Canal de YouTube de l'INEF Barcelona.\nDarrera modificació el Dimecres, 10 Gener 2018 21:03


La Fiscalia demana 10 anys de presó per a Urdangarín per ser el motor del cas Nóos - Diari de Girona\nLa Fiscalia demana 10 anys de presó per a Urdangarín per ser el motor del cas Nóos\nDefensa que es van signar «contractes falsos» que van comportar despeses que «en res» es van justificar. La defensa del marit de la infanta Cristina demana la seva absolució i exposa que ja ha estat condemnat per part de la societat\nLa Fiscalia demana incrementar la pena d´Iñaki Urdangarin. europa press\nLa fiscal del Tribunal Suprem Ángeles Garrido va defensar ahir un increment de les penes imposades per l'Audiència Provincial de Palma al marit de la infanta Cristina, Iñaki Urdangarin, i al seu exsoci Diego Torres per considerar-los «motor de tota la seqüència» dels delictes comesos mitjançant l'Institut Nóos. Per al primer va sol·licitar que s'incrementi la condemna inicial de sis anys i tres mesos de presó fins als deu anys. Així ho va demanar a la Sala Penal del Tribunal Suprem (TS), on es va celebrar ahir una vista pública per escoltar els arguments presentats per la Fiscalia i per les defenses de diversos dels condemnats en el cas Nóos.\nEn una intervenció de caràcter molt tècnic, la representant del Ministeri Públic va defensar l'aplicació de tipus agreujats a les penes inicialment imposades per a tots dos i per a l'expresident Balear Jaume Matas pels delictes de malversació de cabals públics, en tractar-se d'un «delicte bilateral» en el qual és necessari el concurs de totes les parts. «En l'administració pública no pot fer-se tot el que un vulgui, no regeix el principi d'autonomia de la voluntat», va assenyalar la fiscal Garrido per justificar la comissió també dels delictes de prevaricació.\nUrdangarin va ser condemnat a sis anys i tres mesos de presó, set anys i un mes d'inhabilitació especial i multa de 512.533,68 euros per un delicte continuat de prevaricació en concurs amb un de falsedat en document públic i de malversació (dos anys i vuit mesos de presó), un de frau a l'Administració pública (set mesos), un de tràfic d'influències (un any) i dos delictes contra la Hisenda Pública (un any cadascun) i a responsabilitat civil.\nLa pena imposada va ser no obstant això força inferior als 19 anys de presó que demanava per a ell inicialment la Fiscalia, perquè el tribunal de Palma el va absoldre dels delictes de blanqueig de capitals i estafa i de diversos delictes de falsedat en documents, tràfic d'influències, prevaricació, malversació i frau en relació amb activitats a les Balears, la Comunitat Valenciana i Madrid i va tenir en compte les circumstàncies atenuants de reparació del dany.\nPer altra banda, la defensa d'Iñaki Urdangarin va sol·licitar ahir la lliure absolució del seu client en el cas Nóos. Entre altres arguments, va assenyalar que si va haver-hi influència de la Casa Reial en els contractes subscrits per la seva fundació amb l'Administració autonòmica aquesta seria en tot cas «impune per atípica», és a dir que no seria delicte.\n«Amb tot el respecte per a aquest tribunal els demano, fixin-se quina temeritat, que absolguin el senyor Iñaki Urdangarin, que ara com ara ja ve condemnat per part de la societat i determinats mitjans de comunicació», va assenyalar l'advocat Mario Pascual davant els cinc magistrats que integren la sala de cassació.\nAl llarg de la seva intervenció davant la Sala, la defensa de l'exduc va retreure a les acusacions l'«absoluta falta de definició» sobre quina és la quota tributària que s'ha d'imputar al senyor Urdangarin pels delictes fiscals als quals va ser condemnat, ja que en sentència es va fixar una quantitat -de 129.000 euros, només 9.000 per sobre de la quantitat a partir de la qual es considera que existeix delicte-, i ara es pretén que la quantitat sigui una altra. «El contribuent no sap ara com ara quina quantitat hauria d'abonar perquè qualsevol tribunal no el volgués condemnar per delicte fiscal», va afegir el lletrat. També va retreure que no hagi merescut retret el contracte de 18 milions d'euros per a l'equip ciclista de Balears i únicament es perseguissin els 150.000 euros obtinguts pel seu client per organitzar l'oficina de seguiment de les seves activitats.\nReclamen més diners a la infanta Cristina. Espanya Internacional


senderisme, llengua, cultura: pel País Valencià i Catalunya.\nExcursions per comarques\nEl vocabulari de la natura\nTweets by caminsnatura\nS'estan mostrant les entrades d'aquesta data: setembre, 2013\nVolta a Xiclà i el Corral de Neleta\n- de setembre 15, 2013\nUna de les rutes que vam fer aquest estiu ens portà a visitar de nou el Corral de Neleta, que s'ubica a la partida "Gamellones" del terme de Fanzara, molt a prop dels termes d'Onda i de Tales. És pràcticament el mateix recorregut que férem allà per l'estiu del 2010 en el nostre quart programa a OndaTeVe, a excepció que aleshores anàrem fins a la Font de Ramos (terme de Tales), cosa que no vam fer en aquesta ocasió.\nLa ruta és ben senzilla. Eixim de la porta del frontó d'Artesa (Carrer de l'Aigua) en direcció cap a la carretera CV-223. La creuem i ascendim pel Carrer Calvari fins al dipòsit d'aigua potable d'Onda. Girem a l'esquerra per una pista de terra. Al següent encreuament, girem a l'esquerra de nou, i a l'arribar a la pista d'asfalt, a la dreta. Continuem sense abandonar-la durant un bon tros. Ens apareixen uns senyals i nosaltres seguim en direcció Onda. Poc més endavant, hi han marques de PR i ens indiquen com a erroni un c…\nBenitandús - Òrguens - Benitandús\n- de setembre 08, 2013\nAcí baix teniu l'enllaç a Wikiloc per a consultar la ruta què vam dur a terme el passat divendres i en la qual visitàrem els Òrguens de Benitandús.\nIniciàrem la ruta en la porta de l'Església de la Mare de Déu dels Desemparats de Benitandús. Des d'ella enfilàrem cap a la CV-223 en direcció Tales. Avançàrem seguint el senyals de PR marcats en la paret de la roca. Ens dugueren a abandonar la carretera i vam començar una pujada a la nostra esquerra. Seguint els senyals, aplegàrem al cim dels Òrguens. Vam baixar per la part nord-est, tot guiant-nos de les marques de PR. Vam arribar a un punt on se'ns indica la direcció cap a Tales (recte) i Suera (esquerra). Nosaltres tombàrem a la dreta i férem cap al mateix camí pel qual havíem ascendit. El prenguérem en direcció contrària fins a tornar a Benitandús.\nComençament de la pujada\nVistes de la Plana des dels Òrguens\nToga - Torrechiva - Toga\n- de setembre 01, 2013\nFa unes setmanes vam visitar Toga per tal de dur a terme una ruta circular amb inici i final en aquesta localitat de l'Alt Millars. En la primera part del camí, ens guiàrem per la senyalització del SL-CV 70, el qual ens conduí fins el lloc on conflueixen els termes municipals de Toga i Torrechiva (Torre-xiva, en valencià). A partir d'aquest punt, seguírem una senda ben marcada que, per Las Picorzas, ens va fer descendir fins a aplegar als afores de Torrechiva. Sense arribar al poble, giràrem a la dreta per a prendre una pista que ens conduí fins a la carretera CV-20. A través d'ella finalitzàrem el nostre recorregut i aplegàrem de nou a Toga.\nAcí baix podeu veure algunes fotografies i també teniu l'enllaç a Wikiloc.\nVista de Toga\nMirada enrere camí del terme de Torrechiva\nA uns metres del límit entre Toga i Torrechiva, llinda Toga amb Espadilla\nVista de Torrechiva\nVista a punt d'aplegar a Torrechiva\nPublicacions més visitades\nUna troballa a Tírig: el món descobreix la cova dels Cavalls\n- de maig 26, 2020\nHivern de 1916-1917. Mentre la I Guerra Mundial desagnava gran part d'Europa, Espanya restava al marge de les lluites per l'hegemonia al continent. Ocupava una butaca de la segona fila del teatre on les grans potències prenien les decisions importants. Havien passat vora dues dècades des d'aleshores, però el règim de la Restauració encara estava tocat per la sonada derrota davant dels Estats Units d'Amèrica en la guerra de 1898. Una desfeta que per a Madrid havia suposat perdre pràcticament totes les possessions del seu imperi colonial, quatre segles després de les primeres conquestes: Cuba, Puerto Rico, les Filipines i l'illa de Guam passaven a estar sota la batuta de Washington. Pitjor fou per a l'orgull patri, però, la venda als alemanys de les illes Marianes, de les Carolines i de l'illa de Palau. O lliurar-les per vint-i-cinc milions de pessetes, o arriscar-se a perdre-les en una guerra amb Alemanya, que haguera estat amb tota probabilitat un nou desa…\nEl vocabulari de la natura: ROTXA\n- de maig 19, 2020\nAquesta setmana incorporem al nostre particular vocabulari de la natura una paraula que no apareix a cap dels nostres diccionaris normatius. Així ni el Diccionari de la Llengua Cataluna (DIEC) de l'Institut d'Estudis Catalans (IEC) ni el Diccionari Normatiu Valencià (DNV) de l'Acadèmia Valenciana de la Llengua (AVL) en fan esment d'ella. Tampoc la recull el Diccionari Català-Valencià-Balear (DCVB). Per contra, sí que està al Diccionari Etimològic i Complementari de la Llengua Catalana (DECLC) de Joan Coromines. Estem parlant del terme 'rotxa'. Coromines explica que aquest mot "es retroba en certs parlars xurros del País Valencià, i àdhuc forma una llenca prima i llarga en la zona catalana, al llarg de la frontera lingüística, si fa no fa des del Penyagolosa fins a Alcoi". El mateix autor, a una altra de les seues obres, el Diccionario crítico etimológico castellano e hispánico (DCECH), defineix 'rotxa' com una "ladera de un cerro más o m…\nEl vocabulari de la natura: BARTAL\n- de maig 05, 2020\nAquesta setmana presentem una nova edició de la sèrie El vocabulari de la natura en la qual és protagonista la paraula 'bartal'. Aquest terme no apareix ni al Diccionari de la Llengua Catalana (DIEC) de l'Institut d'Estudis Catalans (IEC) ni al Diccionari Normatiu Valencià (DNV) de l'Acadèmia Valenciana de la Llengua (AVL). Tampoc hi és al Diccionari Català-Valencià-Balear (DCVB). Només l'hem trobat a la toponímia ribagorçana tant de Catalunya com de l'Aragó i fent el paper de nom comú, concretament a la partida del bartal de Bono, a prop d'aquest nucli agregat al municipi de Montanui, i al bosc dit del Bartalet, no massa lluny de Senet, en la jurisdicció de Vilaller. Així mateix, al Pallars Sobirà, en terres del tristament famós poble de Tor, para el bosc de la Barta, entre les bordes de Sança, cap de casa Sança de Tor i tercer dels morts en el litigi per la propietat de la muntanya de Tor, i el roc de Llumeneres.\nEl bosc de la Barta en el seu entorn, …\nUn viatge incomplet a esglésies del Pirineu: Iran, Gerri de la Sal i les valls d'Àneu i Àssua\n- de maig 12, 2020\nFa molt de temps que una part important de l'art que custodiaven les esglésies del Pirineu està repartit per museus i col·leccions de mig món. Algunes peces ens queden més a prop, a la Seu d'Urgell, a Lleida, a Barcelona. D'altres, però, paren tan lluny que ens caldria agafar un avió i creuar l'Atlàntic si volguérem contemplar-les in situ. També n'hi ha algunes, malauradament, que no se sap on han acabat.\nDesprés de visitar l'extensa col·lecció que alberga el Museu Nacional d'Art de Catalunya (MNAC)i contemplar les creacions que isqueren de la mà d'artistes sovint anònims però l'obra dels quals ha restat per a la posteritat, ens quedà pendent de fer un recorregut pels indrets que van veure nàixer aquestes meravelles sorgides de la foscor d'un temps, el medieval, que, més enllà de les concepcions idealistes dels romàntics, de ben segur que comportà sofriment i angoixa per a la major part de la població europea, en general, i catalana, en particu…\nEl vocabulari de la natura: TAIBOLA\n- de novembre 11, 2014\nAquesta setmana vos presentem una nova entrada del nostre vocabulari de la natura. Anem a parlar de la paraula taibola, que vol dir: <<caixa estreta i redona, de fusta o de suro, on els caçadors porten el furó>>.\nTaibola és un terme poc conegut en la llengua general, fora de l'àmbit de la cacera, que és on s'utilitza. El seu ús només es registra en valencià i és una paraula totalment desconeguda a la resta de l'àmbit lingüístic del català. De fet, Alcover-Moll, en el seu Diccionari Català-Valencià-Balear, ja l'acota al País Valencià. No està recollida al Diccionari de l'Institut d'Estudis Catalans, però sí que la podem trobar al Diccionari Normatiu Valencià de l'Acadèmia Valenciana de la Llengua, d'on hem pres l'anterior definició, i al Diccionari General de la Llengua Valenciana de la RACV.\nL'origen d'aquesta paraula està al terme àrab taybut, que vol dir arca. A partir d'aquesta definició es va originar la taibola com a re…\nLa sèquia del Diable: una obra romana a la Plana\n- de novembre 13, 2018\nAquesta setmana us presentem un breu apunt de com va anar la nostra visita a una de les restes arqueològiques més desconegudes del terme d'Onda, a la comarca de la Plana Baixa, però que, tanmateix, degué tindre una importància cabdal en temps dels romans. Es tracta de la que, segles després, es va anomenar sèquia del Diable, construïda a la riba del riu de Millars per tal d'aprofitar les seues aigües. La magnificència d'aquest projecte i la seua concreció s'han d'entendre en el marc d'un territori vertebrat pel pas de la via Augusta, fèrtil i esquitxat de nombroses vil·les, com testimonien els abundants vestigis arqueològics trobats a la plana de Castelló.\nDues de les obertures del tram que visitàrem d'aquesta canalització. En aquest punt, discorre per l'interior d'un cingle.\nNosaltres hi vam estar a una de les galeries que s'han conservat a la primera part del recorregut, situada a la partida ondera del pas de Fulla. Per a fer-hi cap, vam haver…\nEl vocabulari de la natura: FESA\n- d’abril 16, 2019\nAquesta setmana incorporem una nova paraula a la nostra sèrie El vocabulari de la natura. En aquesta ocasió, la protagonista és la paraula 'fesa'. Tal com assenyala el Diccionari Català-Valencià-Balear (DCVB), a Mallorca i a Menorca l'usen per tal de referir-se al "tall llarguer i estret que es fa a l'orella d'un cap de bestiar, especialment ovelles i cabres, com a senyal per a conèixer de quin propietari són".\nExemple de fesa Font: Malalts de toponímia\nEn la mateixa línia, el Diccionari de la Llengua Catalana (DIEC) de l'Institut d'Estudis Catalans (IEC) defineix aquest terme, entre d'altres accepcions recollides, com el "tall que es fa a les orelles dels caps de bestiar per reconèixer-los". Així mateix, el Diccionari Normatiu Valencià (DNV) de l'Acadèmia Valenciana de la Llengua (AVL) explica que una fesa és un "tall llarg i estret que es fa en l'orella d'un cap de bestiar, especialment en el cas d'ovelles i d…\nLa religió com a medecina: cinc advocacions del santoral invocades contra les malalties\n- de març 24, 2020\nAquesta setmana en la qual continuem tancats amb pany i forrellat a casa per tal de combatre la pandèmia provocada pel coronavirus Covid-19 us presentem un recull de cinc sants i santes que, segons la tradició cristiana, ens poden fer un cop de mà en aquesta difícil empresa. Alguns d'ells són ben coneguts i els hi dediquem festes i aplecs per a recordar la seua intercessió en calamitats sanitàries del passat. D'altres són menys populars. Uns i altres, però, els descobrirem a partir dels goigs que se'ls hi dediquen. SANT ROC DE MONTPELLER Un dels sants més populars arreu de l'Europa i de l'Amèrica catòliques és sant Roc, que va nàixer a la ciutat occitana de Montpeller, en aquella època part del regne independent de Mallorca, l'any 1296 o el 1348. Va morir a la seua localitat natal o la ciutat de Voghera, a la Llombardia, el 1317 o el 16 d'agost d'entre 1376 i 1379. Tanmateix, no està clara la seua veritable existència. Pierre Bolle, al seu Saint Roch: …\nEl Masset (Onda)\n- de juliol 11, 2011\nAquestes fotografies corresponen al programa de Camins en la Natura que s'emetrà el proper divendres 11 de novembre del 2011 a les 22,15 a OndaTeVe. Es tracta d'un xicotet recorregut (al voltant d'una hora i quart anada i tornada) que ix des de la Partida de la Murtera d'Onda, en la zona del Club de Campo, i que acaba a un indret conegut com El Masset, després d'haver passat pels voltants de tres mines abandonades. Una vegada al Masset es pot continuar el camí a través de la Senda dels Pepes o també podem anar cap als Tossals del Montí, rebatejats en els darrers anys com "Les Piràmides". El programa integre el podran veure en aquest blog a partir del cap de setmana del 12 i 13 de novembre.\nVeciana - Mas Garreta - Montfalcó el Gros - Coll de Pal - Ermita de sant Gabriel - Cal Brunet - Església de santa Maria - Veciana\n- de setembre 24, 2019\nAquesta setmana us proposem una excursió per la comarca de l'Anoia. Amb inici i final al poble de Veciana, en ella pugem fins a l'església de sant Pere de Montfalcó el Gros. Endemés, també visitem altres indrets d'aquesta contrada com el mas Garreta, l'ermita de sant Gabriel o l'església de santa Maria de Veciana.\nVista del poble de Veciana des de l'església de santa Maria\nLa ruta comença a la plaça de l'Ajuntament de Veciana. El nom del poble, documentat com a Viciana al segle XI, prové de l'antropònim llatí vetius, segons defensen Josep Moran, Mar Batlle, Joan Anton Rabella i Ribas a la seua obra Topònims catalans: etimologia i pronúncia (2002). Tanmateix, Juan Vernet, al seu llibre De Abd Al-Rahman I a Isabel II (1989), proposa un origen alternatiu i fa derivar el topònim del nom berber (ya) abi Zayyan (a), documentat a la península durant la dominació islàmica. Val a dir que fou un Zayyan, Ibn Mardanix aquest (Onda, la Plana Baixa, ? - Tunis, 1270),…


Les tres incursions musicals que van marcar els Premis Gaudí 2018 | Enderrock.cat\nRedacció | 29/01/2018 a les 14:40h\nArxivat a: Enderrock, actualitat, Elena Gadel, Beth Rodergas, Lluís Gavaldà, Lídia Pujol, cinema, Premis Gaudí, Premis Gaudí 2018\nUna gala de premis sense música és una gala de premis coixa, on falta alguna cosa. El director artístic de la desena edició dels Premis Gaudí ho sabia i aquest diumenge a la desena edició dels guardons no hi van faltar incisions musicals a les tres hores de cerimònia. A més dels gags musicats que el presentador David Verdeguer va conduir, hi va haver tres actuacions inèdites que van posar la pell de gallina a més d'un.\nLídia Pujol a Mercedes Sampietro\nUn dels regals més bonics a l'actriu que aquest any va endur-se el Premi Gaudí d'Honor va ser la cançó que Lídia Pujol li va dedicar. Una Mercedes Sampietro visiblement emocionada va aguantar estoicament a dalt de l'escenari la intensa interpretació que la cantant barcelonina va fer d'"Alfonsina y el mar" de Mercedes Sosa.\nUn "Bona nit" pels difunts\nIgual d'emotiva va ser la cançó que el cantant d'Els Pets, Lluís Gavaldà, va dedicar a totes les personalitats de la cultura que aquest 2017 ens van dir adeu. La necrològica es va saldar amb el "Bona nit" d'Els Pets acompanyat per uns excel·lents Xavi Lloses i Quartet Brossa que van estar actius durant tota la gala.\nEl "Jo també" d'Elena Gadel i Beth Rodergas\nLes reivindicacions actuals no van faltar en cap moment als Gaudí 2018. La campanya viral del "Me too", que defensa la igualtat entre homes i dones, va tenir el seu moment culminant amb l'actuació d'Elena Gadel i Beth Rodergas, que van cantar el "No és això, companys" de Lluís Llach. Durant tota la cerimònia també es van fer nombroses mencions a la llibertat dels presos polítics o al retorn dels consellers i president a l'exili.\nAquests no van ser els únics moments musicals de la gala –també cal destacar l'homenatge a Carles Santos–; si els voleu repassar tots ja teniu disponible la transmissió íntegra de la gala.


Biblioteca Pere Morros ( Ins. Miquel Martí i Pol) Cornellà de Llobregat: DIARIO DE VIAJE DE UN REPORTERO DEL “PETIT VINGTIÈME”\nDIARIO DE VIAJE DE UN REPORTERO DEL “PETIT VINGTIÈME”\nArgument: L’escriptor i historiador Luc Révillon, al juny de 2006, va trobar en una parada d’un antiquari al mercat de Brussel·les, un quadern de viatges d’un redactor del diari belga “Le vingtième siècle”. Aquest quadern contenia notes manuscrites datades entre 1929 i 1939. El nom del reporter és un misteri ja que no s’han trobat rastres d’ell en els arxius del diari. L’autor del llibre ens fa partícips d’aquesta troballa, incloent anotacions pròpies i fotografies que ens amplien la informació dels reportatges\nValoració: És impossible avorrir-se amb la lectura d’aquest llibre de reportatges. Històricament m’ha aportat una visió del període d’entreguerres que no coneixia i visualment és original i molt amè. Està escrit en primera persona en un llenguatge simple i directe i algunes fotografies són molt impactants sobretot les del reportatge de la Xina.\nSegons Luc Révillon, sembla que hi hagi un nexe d’unió entre el que escriu el reporter i el que dibuixava Hergé a les aventures de Tintín però com que no s’ha pogut comprovar la identitat del reporter tot està envoltat d’un gran misteri.\nEl llibre m’ha agradat molt i el recomanaria a tothom pel seu valor històric ja que es detallen sota la perspectiva del temps en que va ser escrit, la vida de la Unió Soviètica, el Congo Belga, els Estats Units, Orient, Extrem Orient, Amèrica Llatina, Escòcia i Centreeuropa.\nPublicat per voluntaris a 10:48\nDIARIO DE VIAJE DE UN REPORTERO DEL “PETIT VINGTIÈ...


Qui som | Barri del Xup\nEl Pla de Desenvolupament Comunitari (PDC) del Xup és un programa del Departament de Benestar Social i Família de la Generalitat de Catalunya, que actualment promou l’Ajuntament de Manresa i desplega a través de la Cooperativa de treball sense afany de lucre, L’Arada.\nEl PDC s’enfoca en la creació de projectes amb beneficis comunitaris al barri, tant a nivell social, cultural com ocupacional. Les actuacions que ja realitza van orientades a oferir respostes col•lectives als processos de reforç de l’associacionisme i la creació de nous projectes associatius al barri, la cohesió i integració social, com a la co-responsabilitat col•lectiva en la millora del barri. Ho fa a través del foment del treball en xarxa entre entitats i persones del barri i de l’entorn del Xup, iniciant o reforçant projectes existents, que busquen la participació de tots i totes.\nEl passat mes d’Abril el PDC va quedar interrumput durant 5 mesos per manca de recursos. L’Associació de Veïns i l’Ajuntament de Manresa (Regidoria de barris) van unir esforços per a cercar finançament i poder reactivar el programa. Des de Setembre la cooperativa social L’Arada, gestiona el projecte. Actualment el programa ja ha elaborat un petit diagnostic per tal de definir les noves línies de treball que condicionen els nous projectes i activitats al barri amb la col•laboració de les entitats i serveis, que treballen en xarxa.\nDurant el mes de setembre el PDC s’ha reunit amb les entitats i serveis que tenen presencia al barri per tal d’elaborar una petita diagnosi que reflecteix la realitat actual del barri. A traves de la informació recollida i en una taula d’entitats i serveis del barri, s’ha posat fil a l’agulla en prioritzar les línies de treball del Pla comunitari. Els àmbits en el quals es treballaran seran; entitats, joves i infància en risc, formació, ocupació i comunitat.\nTaula d’entitats i serveis (7-10-14)


LA CONSTITUCIÓ COM A FONT D’INSEGURETAT – El Republicà\nEscrit el gener 24, 2022 gener 24, 2022 per El Republicà\nLA CONSTITUCIÓ COM A FONT D’INSEGURETAT\nLa Constitució de 1978 ens alliberaria de la rigidesa de les lleis de la dictadura\nEl 1978 semblava que la Constitució ens alliberaria de la rigidesa de les lleis de la dictadura. És el que s’esperava a partir de la seva promulgació un cop refrendada pel poble. Es volia un orde democràtic i equitatiu i semblava que la Constitució serviria per aquest comès.\nLa participació política de la ciutadania és indispensable\nPerò un orde democràtic i equitatiu exigeix una política comprensiva de les prioritats i estratègia d’implementació dels drets humans.\nLa participació política de la ciutadania és indispensable per la construcció d’un nou ordre democràtic, de manera que acaba sent insuficient el model representatiu. La població ha de ser plenament informada, gaudir d’una cultura transparent que li permeti exercir la democràcia i aportar el seu vot sense caure en enganys ni mentides.\nLa política d’ocultar les coses que el govern decideix no convé que les sàpiga el poble, sota l’empara d’una llei de secrets oficials que prové de la dictadura, és una font d’inseguretat que va contra la transparència i el dret de participació efectiva del poble en la resolució de les prioritats socials.\nLa Constitució de tot Estat hauria de servir per lluitar contra la inseguretat\nLa corrupció i el tràfec d’armes ha de ser erradicat dels països que haurien d’estar informats d’aquesta evolució que va contra el desenvolupament i en favor de l’assentament de dictadures des de països que es diuen civilitzats i pacífics.\nEl Parlament ha de tenir coneixement d’aquestes activitats i més si són fetes des de fàbriques d’armament existents al territori de l’Estat, doncs ha de prendre les corresponents resolucions i exigir responsabilitats polítiques per el comerç il·lícit d’armes que es toleri sabent-lo prohibit internacionalment pel Tractat sobre el Comerç d’Armes fet a les Nacions Unides el 2013.\nLa Constitució de tot Estat, i el regne d’Espanya no és una excepció, hauria de servir per lluitar contra aquestes situacions que generen inseguretat, en lloc de posar les forces armades i la política al servei de la unitat que al govern espanyol i a Catalunya saben que no existeix lícita i legítimament quan es tracte de territoris annexionats per la força.\nLa societat civil té dret a participar en les decisions polítiques\nLa societat civil té dret a participar en les decisions polítiques, exigint transparència i el desarmament global per facilitar el desenvolupament econòmic. Social i cultural de tots els pobles. Cap constitució que es digui democràtica es pot posar al servei del militarisme i de l’opressió de les nacions sense Estat que conviuen en el mateix territori amb altres nacionalitats.\nLa dignitat dels pobles oprimits i dependents permet prevenir una estratègia contra les injustes denegacions del dret a l’autodeterminació a les nacions sense Estat i resoldre el consegüent conflicte.\nAvui aquest dret forma part de l’agenda permanent de les Nacions Unides per molts vetos que es puguin interposar a la seva efectivitat des del Consell de seguretat per part de membres interessats a fer-lo fracassar o impedir la seva implementació.\nEscrit a Altres espais Tagged 1978, constitució, lleis, sobirania popular\n← ENRIQUETA GALLINAT, REPUBLICANA, BARCELONINA I “DONA DEL 36” (3)\nRosa de Foc: Josephine Baker →


Pastís de Carbassó – amb dos fogons\nPublicat per ambdosfogons on 26 Agost, 2015 14 Desembre, 2016\nEl carbassó és una hortalissa d’estiu molt saludable. Conté moltes vitamines i antioxidants. Per preservar el verd viu del carbassó l’hem de coure poc, ja que una cocció llarga n’apaga el color i el torna amargant.\nTemporada : Estiu\n6 barres de tires de cranc( surimi)\nTrossegeu la ceba i el porro a daus petits. Poseu-los en una paella amb una mica d’oli a foc suau durant uns 10 minuts.\nAfegiu a la paella els carbassons tallats també a daus petits i sense pelar.Mantingueu el foc suau fins que el carbassó sigui una mica tou, però que no es desfaci.\nUn cop cuit al dente, poseu la ceba, el porro i el carbassó en una escorredera una estona per tal que deixi anar l’aigua i l’oli.\nEn un bol gran, bateu els ous ,hi afegiu la crema de llet llet i ho barregeu amb el carbassó, la ceba i el porro que prèviament heu cuit.Salpebreu la barreja.\nUnteu un motlle tipus plum cake amb margarina o mantega i poseu una primera capa de la mescla que teniu al bol. A continuació afegiu-hi els palets de cranc apaïsats al llarg del motlle i acabeu d’omplir-lo amb la resta de la mescla.\nPoseu el motlle a la safata del forn amb dos dits d’aigua(bany maria) a uns 180º durant aproximadament uns 40 minuts.\nEs pot servir fresc o tebi , al vostre gust i acompanyat d’una salsa vinagreta.\nAquest pastís podeu fer les variacions que us sembli, en comptes de tires de cranc, es pot posar gambes,anxoves,pernil salat o dolç, bacó, etc…\nA l’hora de fer la mescla, hi podeu afegir un parell de cullerades de formatge parmesà ratllat o be,crema de formatge de la varietat que mes us agradi\nPer amanir el pastis, en lloc de ela vinagreta podeu utilitzar salsa rosa ,tàrtara o maionesa, o simplement una mica d’oli d’oliva.\nEl motlle el podeu recobrir de paper vegetal per forn i us serà mes fàcil desemmotllar el pastís.\nEntrada prèvia Amanida de llenties\nEntrada següent Caçó amb musclos i carxofes\nRoca (@rocaimar) ha dit:\n13 Setembre, 2015 a les 3:48 pm\nL’acabem de fer i fa molt bona pinta i millor olor! Nosaltres l’hem cuit al forn i amb mitja horeta a 200 graus ja n’ha tingut prou. Molt practic per portar de picnic.